গতকালও ডিএসইতে লেনদেনের শীর্ষস্থানটি ধরে রাখে খুলনা পাওয়ার কোম্পানি। দিনের সার্কিট ব্রেকারের সর্বোচ্চ মূল্যবৃদ্ধির পাশাপাশি দিনের লেনদেনেও এগিয়ে থাকে কোম্পানিটি। ৮১ কোটি ২৬ লাখ টাকায় ৬৯ লাখ ৯১ হাজার শেয়ার হাতবদল হয় খুলনা পাওয়ারের। ৭৭ কোটি ৮৯ লাখ টাকায় ১ কোটি ৬৭ লাখ ৬২ হাজার শেয়ার বেচাকেনা করে অ্যাকটিভ ফাইন কেমিক্যালস ছিল দ্বিতীয় স্থানে। ডিএসইর লেনদেনের শীর্ষ দশ কোম্পানির অন্যগুলো ছিল বিবিএস ক্যাবলস, ইউনাইটেড পাওয়ার, নাহি অ্যালুমিনিয়াম, শাশা ডেনিমস, ন্যাশনাল লাইফ, ইফাদ অটোস, ওইমেক্স ইলেক্ট্রোড ও ন্যাশনাল হাউজিং অ্যান্ড ফিন্যান্স।